L 52/30
MT
Il-Ġurnal Uffiċjali tal-Unjoni Ewropea
20.2.2023
(ii) l-annimali donaturi nżammu, matul is-60 jum qabel id-data tal-ġbir tas-semen, tal-ooċiti jew talembrijuni, f’ċentru ta’ inseminazzjoni artifiċjali jew fi stabbiliment xieraq ieħor fejn, f’raġġ ta’ millinqas 20 km, ma tkun ġiet ikkonfermata l-ebda tifqigħa tal-LSD matul it-tliet xhur qabel id-data talġbir tas-semen, tal-ooċiti jew tal-embrijuni; (iii) l-annimali donaturi ġew klinikament iċċekkjati 28 jum qabel id-data tal-ġbir, kif ukoll tul il-perjodu tal-ġbir kollu, u ma wrew l-ebda sintomu kliniku tal-LSD; (b) kwalunkwe destinazzjoni li tinsab f’żona tat-tilqim I jew II oħra ta’ Stat Membru ieħor, dment li, minbarra l-kundizzjonijiet stabbiliti fil-punt (a), jiġu ssodisfati l-kundizzjonijiet kollha li ġejjin: (i) l-annimali donaturi kienu soġġetti, b’riżultati negattivi, għal test ta’ reazzjoni katina bil-polimerażi (PCR) biex tiġi identifikata l-LSD imwettaq fuq kampjuni tad-demm miġbura fil-bidu tal-ġbir tassemen u mill-inqas kull 14-il jum wara dan matul il-perjodu tal-ġbir tas-semen jew fil-jum tal-ġbir tal-embrijuni u tal-ooċiti; (ii) is-semen ġie soġġett, b’riżultati negattivi, għal test tal-PCR biex tiġi identifikata l-LSD; (c) kwalunkwe destinazzjoni li tinsab fl-istess Stat Membru jew fi Stat Membru ieħor jew, f’każ taż-żona tat-tilqim I, f’pajjiż terz dment li, minbarra l-kundizzjonijiet stabbiliti fil-punt (a), l-annimali donaturi jikkonformaw ma’ kwalunkwe garanzija xierqa oħra tas-saħħa tal-annimali, abbażi ta’ eżitu pożittiv ta’ valutazzjoni tar-riskju tal-impatt ta’ tali dispaċċ u tal-miżuri kontra t-tixrid tal-LSD, meħtieġa millawtorità kompetenti tal-Istat Membru tal-istabbiliment tal-oriġini u approvata mill-awtoritajiet kompe­ tenti tal-Istati Membri tal-postijiet tal-passaġġ u tad-destinazzjoni, qabel ma jintbagħtu dawn is-semen, looċiti jew l-embrijuni.
3.4.2.
Il-movimenti ta’ kunsinni ta’ semen, ooċiti u embrijuni ta’ annimali bovini, jistgħu jiġu awtorizzati minn stabbilimenti approvati ta’ prodotti ġerminali jew minn stabbilimenti oħra li jinsabu f’żona tat-tilqim II lejn kwalunkwe destinazzjoni li tinsab f’żona tat-tilqim II oħra tal-istess Stat Membru. 3.5.
Movimenti ta’ kunsinni ta’ prodotti sekondarji tal-annimali mhux ipproċessati minn annimali bovini miż-żoni tattilqim I: Il-movimenti ta’ kunsinni ta’ prodotti sekondarji tal-annimali mhux ipproċessati minn annimali bovini jistgħu jiġu awtorizzati minn stabbilimenti li jinsabu f’żona tat-tilqim I lejn: (a) kwalunkwe destinazzjoni li tinsab fl-istess Stat Membru jew lejn kwalunkwe destinazzjoni li tinsab fiż-żoni tattilqim I jew II fi Stat Membru ieħor; (b) fil-każ ta’ kunsinni ta’ ġlud, kwalunkwe destinazzjoni li tinsab fi kwalunkwe żona tal-istess Stat Membru jew ta’ Stat Membru ieħor jew ta’ pajjiż terz dment li tiġi ssodisfata waħda mill-kundizzjonijiet li ġejjin: (i) il-ġlud ittrattati jkunu ġew soġġetti għal wieħed mit-trattamenti msemmija fl-Anness I, il-punt 28(b) sa (e) tar-Regolament tal-Kummissjoni (UE) Nru 142/2011 (1); jew (ii) il-ġlud ittrattati jkunu ġew soġġetti għal wieħed mit-trattamenti stabbiliti fit-Taqsima XIV, il-Kapitolu I, ilpunt (4)(b)(ii), tal-Anness III tar-Regolament (KE) Nru 853/2004 tal-Parlament Ewropew u tal-Kunsill (2), u jkunu għaddew mill-prekawzjonijiet kollha biex tiġi evitata l-kontaminazzjoni mill-ġdid b’aġenti patoġeniċi wara t-trattament.
(1) Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parla­ ment Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw lorganizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
(2) Ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (ĠU L 139, 30.4.2004, p. 55).